ai4bharat/Pralekha huggingface dataset:
جدید اور قابل تجدید توانائی کی وزارت
حکومت توانائی اور سب کے لیے خوراک کی یقینی فراہم کے تئیں پرعزم ہے- مرکزی وزیر مملکت بھگونت کھوبا
بھارت قابل تجدید توانائی کے میدان میں تیزی سے آگے بڑھ رہا ہے
کیمیاوی مادوں اور کیمیاوی کھادوں کے نیز نئی و قابل تجدید توانائی کے مرکزی وزیر مملکت جناب بھگونت کھوبا نے نیشنل پورٹل فار روف ٹاپ سولر انرجی کے ایک سال پورا ہونے کے موقعے اور قابل تجدید توانائی کی کل ہند ایسوسی ایشن  کے یوم تاسیس کے موقع پر اجتماع سے خطاب کیا۔ یہ تقریب بھارت کے قابل تجدید توانائی فیسٹیول کے طور پر منائی گئی ، جس میں توانائی کی حفاظت اور مستحکم توانائی کے حصول کے تئیں ملک کے عزم کو اجاگر کیا گیا۔ اس موقع پر گوا کے وزیر اعلیٰ پرمود ساونت اور وزیر توانائی سُدین دھولیکر بھی موجود تھے۔
اجتماع سے خطاب کرتے ہوئے جناب بھگونت کھوبا نے اس بات پر روشنی ڈالی کہ حکومت تمام شہریوں کو توانائی اور خوراک کی یقینی فراہمی میں اپنا بھرپور تعاون دے رہی ہے۔ انہوں نے یہ بھی کہا کہ کوپ 2015 کانفرنس میں اعلان کردہ 2022 تک جی ڈبلیو 175 قابل تجدید توانائی  بھارت کا دور اندیشی پر مبنی مقصد مقررہ وقت سے پہلے ہی پورا ہو گیا ہے اور اس شاندار کامیابی کو عالمی برادری نے سراہا ہے ۔ اس کامیابی کے بعد، کوپ 26 کانفرنس میں، وزیر اعظم نے 2070 تک مضر صحت گیسوں کے اخراج کو مکمل طور پر خرچ کرنے کے حتمی مقصد کے ساتھ 2030 تک قابل تجدید توانائی کے 500 گیگا واٹ تک پہنچنے کے بھارت کے نئے نشانے کا ذکر کیا۔ انہوں نے یہ بھی کہا کہ بھارت کوپ - 15 میں طے شدہ مقاصد کو حاصل کرنے والے واحد ملک کے طور پر فخر کے ساتھ کھڑا ہے، لیکن مضر صحت گیسوں کے مکمل اخراج کے مقصد کو حاصل کرنے کے لیے اب بھی بہت کام باقی ہے۔
وزیر اعظم نریندر مودی کے امریکہ اور فرانس کے حالیہ کامیاب دوروں پر روشنی ڈالتے ہوئے وزیر موصوف نے کہا کہ یہ دورے تمام شعبوں میں اپنے مقاصد اور خوابوں کو پورا کرنے کے لیے بھارت کے مضبوط عزم کی عکاسی کرتے ہیں۔
حکومت ہند کی طرف سے اٹھائے گئے اہم اقدامات میں سے ایک قابل تجدید توانائی کے لیے پروڈکشن لنکڈ سبسڈی  اسکیم کا آغاز ہے۔ اس اسکیم کا مقصد توانائی کے شعبے میں خود کفالت اور مقامی پیداوار کو فروغ دینا ہے۔ اس اسکیم کے تحت 1500 کروڑ روپے کی جنریشن سے منسلک سبسڈی کا اعلان کیا گیا ہے، جس میں سے 19500 کروڑ روپے کی لاگت سے 65 گیگاواٹ صلاحیت کے سیٹ شروع کیے گئے ہیں۔ سال 2030 تک بھارت نے 500 گیگا واٹ کا کل نشانہ مقرر کیا ہے جس میں سے 280 گیگا واٹ شمسی توانائی سے حاصل ہوگا۔
صاف توانائی کے ذرائع کو حاصل کرنے میں بھارت کی شراکت کے ساتھ ہم آہنگ، حکومت نے نیشنل ہائیڈروجن مشن کے مقصد کو حاصل کرنے کے لیے 17,500 کروڑ روپے کی پیداوار سے منسلک سبسڈی اسکیم کا اعلان کیا ہے۔ اس ہائیڈروجن اسکیم کو سپورٹ کرنے کے لیے ضابطے تیار کیے جا رہے ہیں۔
گوا کے وزیر اعلیٰ پرمود ساونت نے ماحول کے لیے سازگار اور صاف ستھری توانائی کے میدان میں ریاستی حکومت کی قیادت کو اجاگر کیا۔ وزیر اعلیٰ نے کہا کہ مضر صحت گیسوں کے اخراج کو مکمل طور پر ختم کرنے کے گوا کے مقصد کو حاصل کرنے میں مثبت کردار ادا کرے گا۔
وزیر اعظم نریندر مودی نے 30 جولائی 2022 کو روف ٹاپ سولر پاور کے لیے قومی پورٹل کا آغاز کیا ۔
زراعت اور کاشتکاروں کی فلاح و بہبود کی وزارت
ہندوستان اور بھوٹان کے درمیان، زراعتی اشیا کے لئے، نئی مارکیٹ رسائی کا آغاز
نئی دہلی، 16 اکتوبر 2020: ہندوستان اور بھوٹان کے درمیان ،باہمی تجارتی تعلقات میں نمایاں کامیابی حاصل ہوئی ہے ۔ حکومت ہند کی زراعت اور کسانوں کی بہبود کی وزارت میں ،پیڑپودوں کے تحفظ کی قومی تنظیم  اور بھوٹان کی شاہی سرکار کی زراعت اور جنگلات کی وزارت اور بھوٹان کی زرعی اور خوراک کی ضابطہ اتھارٹی نیز بھوٹان میں ہندوستان کے سفارتخانے کےمابین قریبی تعاون سے ،بھوٹان سے ہندوستان کے لئے، سیب ،آلو ، مندیرن ، ادرک اور سپاری جبکہ ہندوستان سے بھوٹان کے لئے، ٹماٹر ، پیاز اور اوکرا کے لئے کھلی مارکیٹ رسائی کی راہ ہموار ہوئی ہے۔
سماجی انصاف اور تفویض اختیارات کی وزارت
راجستھان کے شہر بھرت پور میں معذور افراد اور معمر افراد کے لیے کل ایک سماجک ادھیکاریتا شِوِر کا انعقاد کیا کاجائے گا
1155 معذور افراد اور 586معمر افراد کو مرکزی حکومت کی اسکیموں کے تحت کل 8454 امدادی آلات مفت تقسیم کیے جائیں گے جن کی مالیت 304 لاکھ روپے ہوگی
نئی دہلی،26 مئی ، 2022/ حکومت ہند کی سماجی انصاف اور تفویض اختیارات کی وزارت کے تحت معذور افراد کو امدادی آلات اور اے ڈی آئی پی اسکیم کے تحت معمر افراد کو امدادی آلات کی تقسیم کے لیے ایک ساماجک ادھیکاریتا شِوِر کا انعقاد کیا جائے گا۔ یہ شِوِر معذور افراد کو بااختیار بنانے کا محکمہ راجستھان کے شہر بھرت پور میں آڈیٹوریم کرشنا نگر میں 27.05.2022 کو صبح 11.00 بجے ایلیمکو اور بھرت پور ضلع انتظامیہ کے ساتھ مل کر منعقد کرے گا۔
سماجی انصاف اور تفویض اختیارات کے مرکزی وزیر مملکت کماری پراتیما باہومک ، اس تقریب کی مہمان خصوصی ہوں گی۔ محترمہ رنجیتا کوہلی ، ممبر پارلیمنٹ لوک سبھا بھرت پور ، جناب وشویندر سنگھ ، سیاحت و ہوا بازی کے وزیر ، حکومت راجستھان ، جناب بھجن لال یادو ، حکومت راجستھان کے تعمیرات عامہ محکمے کے وزیر ، ڈاکٹر سبھاش گرگ ، حکومت راجستھان کے اعلیٰ تعلیم اور ٹکنالوجی کے وزیر مملکت اور حکومت راجستھان کی وزیر مملکت محترمہ زاہدا خان بھی اس تقریب میں شرکت کریں گے۔ اس تقریب میں مقامی افراد کے نمائندگان اور دیگر شخصیتیں بھی شرکت کریں گی۔
مرکزی سرکار کی اسکیموں کے تحت 1155 معذور افراد اور 586 معمر افراد کو کل 8454 امدادی آلات تقسیم کیے جائیں گے جن کی مالیت 304.00 لاکھ روپے ہوگی۔ یہ امدادی آلات کووڈ – 19 عالمی وبا کے تناظر میں محکمے کی طرف سے تیار کردہ ایس او پی پر عمل کرتے ہوئے بلاک اور پنچایت سطح پر تقسیم کیے جائیں گے۔ ان مستفیدین کی جائزہ کیمپوں کے دوران شناخت کی گی تھی ۔ یہ کیمپ راجستھان کی بھرت پور ضلع انتظامیہ اور الیمکو کی طرف سے پچھلے سال منعقد کیے گئے تھے۔
۔۔۔
ش ح ۔ اس۔ ت ح ۔
U –5779
(Visitor Counter : 59
سٹرک ٹرانسپورٹ اور شاہراہوں کی وزارت
ممبئی –گوا شاہراہ کی تعمیر کا کام ایک سال کے اندرمکمل ہوجائے گا :نتن گڈکری
مرکزی وزیرنے آج رائے گڑھ میں قومی شاہراہوں کے 131.87کروڑروپے کی لاگت کے تین پروجیکٹوں کاافتتاح کیا اور 430کروڑروپے کی لاگت کے سڑک پروجیکٹوں کے بھومی پوجن کی رسم انجام دی
سڑک نقل وحمل اورشاہراہوں کے مرکزی وزیر جناب نتن گڈکری نے بتایاہے کہ ممبئی ۔گواشاہراہ کی تعمیرکا کام اگلے ایک سال میں مکمل کرلیاجائے گا۔ جناب گڈکری رائے گڑھ ضلع میں 131.87کروڑروپے کی لاگت سے تعمیرہونے والے تین قومی شاہراہوں کے پروجیکٹوں کے افتتاح اور 430کروڑروپے کی لاگت سے تعمیر ہونے والی42کلومیٹرطویل سڑک کا سنگ بنیاد رکھنے کی تقریب کے موقع پراظہارخیال کررہے تھے۔
ممبئی –گوا شاہراہ کی تعمیرکا کام 11مرحلوں میں جاری ہے ۔ انھوں نے کہاکہ ابتدائی کام میں تاخیرکی وجہ آراضی کی ملکیت کی حصولیابی اورریلوے اور جنگلات محکموں سے اس کی منظوری حاصل کرنا تھا ۔ وزیرموصوف نے اس موقع پر کہا‘‘ ممبئی –گوا خطے کی شہ رگ ہے ۔ اس لئے ہم یقینااس کو ایک سال کے اندراندرمکمل کرلیں گے ۔ یہ شاہراہ اس وقت نہ صرف ممبئی –گوا میں موجود ہے بلکہ اس کی توسیع منگلو رتک کردی گئی ہے ۔اگر ممبئی –گوا شاہراہ پر زمین دستیاب کرادی جاتی ہے تو ہم ایک لوجسٹکس پارک اورایک ٹرک ٹرمنل قائم کرنے میں معاونت کے لئے پوری پوری کوشش کریں گے۔’’
کونکن خطے کے نوجوانوں کے لئے روزگارکے مواقع کے بارے میں جناب گڈکری نے کہا‘‘ گذشتہ 7برسوں میں ، جواہرلعل نہروپورٹ ٹرسٹ  نے ایک لاکھ کروڑروپے کے بقدر ترقیاتی کام کئے ہیں ۔ 2016میں جے این پی ٹی میں 570کروڑروپے کی لاگت سے ایک خصوصی اقتصادی زون  قائم کیاگیاتھا۔ اس چینل کے توسط سے جلد ہی 60ہزارکروڑروپے کی سرمایہ کاری کی جائیگی ۔ اس کے ذریعہ کونکن خطے میں 1.5 لاکھ نوجوانوں کو روزگارفراہم ہوگا۔
مرکزی وزیر نے کہا کہ ‘‘مہاراشٹر،خاص کر کونکن خطے میں قلعوں کی مالامال وراثت ہے ۔ اس لئے ہم ریاست میں قلعوں کے سلسلے میں روپ ویز کے لئے تمام تجاویز کو پوراکریں گے ۔ سڑک نقل وحمل اورشاہراہوں کی مرکزی وزارت کے پاس روپ ویزسے متعلق آسٹریا کی ڈفیل ویئرتکنالوجی دستیاب ہے ۔ جسے ریاست میں بروئے کارلایاجاسکتاہے ۔ انھوں نے مزید سیاحوں کو راغب کرنے کی غرض سے ریاست کے سبھی ضلعوں میں لائٹ اینڈ ساؤنڈشوز کے اہتمام کرنے کی بھی تجویز پیش کی۔
مرکزی وزیرنے آج رائے گڑھ ضلع میں قومی شاہراہوں کے 131.87کروڑروپے کی لاگت کے تین پروجیکٹوں کاافتتاح کرنے اور 430کروڑروپے کی لاگت کے42 کلومیٹرطویل سڑک پروجیکٹوں کے بھومی پوجن کی رسم انجام دینے کے بعد تقریب سے خطاب کرتے ہوئے یہ بات کہی ۔
اس ترقیاتی کام کے ایک حصے کے طورپر ، ہری ہریشورمندر ، دیوگھرگولڈ ن ٹیمپل ، مورود جنجیراقلعہ ، پدمادرگاقلعہ ، شری وردھن اور دیوگھربیچیز تک اب اچھے سڑک رابطے ہوگئے ہیں ۔ اس ہائی وے کی بدولت دیگھی بندرگاہ تک بھاری موٹرگاڑیوں کی نقل وحرکت ہورہی ہے اور اسے رائے گڑھ میں کونکن پٹی کے آس پاس کے علاقوں میں سیاحت سے متعلق صنعتی علاقوں کے لئے کنکٹی وٹی بھی فراہم ہورہی ہے ۔ اور یہ موجودہ قومی شاہراہ۔ 66ممبئی –گواشاہراہ کو دیگھی بندرگاہ سے جوڑنے والی واحد سڑک بھی ہے ۔
اس موقع پر مرکزی وزیرکی تقریریہاں ملاحظہ فرماسکتے ہیں :
وزیراعظم کا دفتر
وزیر اعظم نے برازیل کے لیجنڈ فٹ بال کھلاڑی پیلے کے انتقال پر دُکھ کا اظہار کیا
وزیر اعظم جناب نریندر مودی نے برازیل کے لیجنڈ فٹ بال کھلاڑی پیلے کے انتقال پر گہرے دُکھ کا اظہار کیا ہے۔ وزیر اعظم مودی نے کہا کہ پیلے کے انتقال سے کھیل کی دنیا میں ایک ایسا خلاء پیدا ہوگیا ہے، جسے بھرا نہیں جا سکتا ہے۔
وزیر اعظم نے ٹوئٹ کیا؛
’’پیلے کا انتقال کھیل کی دنیا میں ایک ناقابل تلافی خلاء چھوڑ دیا ہے۔ایک عالمی فٹ بال سپر اسٹار، اُن کی مقبولیت حدوں کو پار کرگئی۔ ان کی بہترین کھیل کارکردگی اور کامیابی آنے والی نسلوں کو متحرک کرتی رہے گی۔اُن کے اہل خانہ اور پرستاروں کے لئے تعزیت۔آر آئی پی۔‘‘
ہنر مندی کے فروغ اور صنعت کاری کی وزارت
پردھان منتری نیشنل اپرنٹس شپ میلہ 8 مئی 2023 کو 200سے زائد اضلاع میں منعقد کیا جائے گا
اسکل انڈیا مشن کے تحت ہندوستان کے نوجوانوں کے لیے کیریئر کے مواقع کو فروغ دینے کے وزیر اعظم جناب نریندر مودی کے وژن کے ایک حصے کے طور پر، ہنر مندی کی ترقی اور صنعت کاری کی وزارت 8 مئی 2023 کو ملک بھر کے200 سے زائد اضلاع میں پردھان منتری نیشنل اپرنٹس شپ میلہ  کا اہتمام کر رہی ہے۔
کئی مقامی کاروباری اداروں اور تنظیموں کے ذریعہ مقامی نوجوانوں کو متعلقہ اپرنٹس شپ ٹریننگ کے مواقع فراہم کرنتے کے لیے اس اپرنٹس شپ میلے کا حصہ بننے کے لیے مدعو کیا گیا ہے ۔ اس میلے میں مختلف شعبوں کی نمائندگی کرنے والی متعدد کمپنیاں شرکت کریں گی ۔شرکت کرنے والی تنظیمیں ایک ہی پلیٹ فارم پر ممکنہ اپرنٹسز سےرابطہ قائم کر سکتی ہیں اور موقع پر ہی ان کی اہلیت کا انتخاب کر سکتی ہیں نیز ان کے ذریعہ معاش کے مواقع کو مستحکم کر سکتی ہیں۔
لوگ میلے کے لیے https://www.apprenticeshipindia.gov.in/ پر جا کر رجسٹر کر سکتے ہیں اور میلے کا قریب ترین مقام تلاش کر سکتے ہیں۔ پانچویں کلاس سے بارہویں کلاس تک پاس کرنے والے ایسے امیدوار جو ہنر مندی کی تربیت کے سرٹیفکیٹ رکھتے ہوں یا آئی ٹی آئی ڈپلومہ یافتہ ہیں یا گریجویٹ ہیں، وہ اس اپرنٹس شپ میلے میں درخواست دے سکتے ہیں۔ امیدوار اپنے بایو ڈاٹا کی تین کاپیاں، تمام مارک شیٹ اور سرٹیفکیٹ کی تین کاپیاں، فوٹو آئی ڈی  اور پاسپورٹ سائز کے تین فوٹو گراف متعلقہ مقامات پر ضرور لے کر جائیں۔ مقامات کی تفصیلات اپرنٹس شپ میلہ پورٹل پر بھی دستیاب ہیں۔ جو لوگ پہلے ہی اندراج کروا چکے ہیں ان سے تمام متعلقہ دستاویزات کے ساتھ میلے کے مقام پہنچنے کی درخواست کی گئی ہے۔ اس میلے کے ذریعے امیدوار نیشنل کونسل فار ووکیشنل ایجوکیشن اینڈ ٹریننگ سے تسلیم شدہ سرٹیفیکیشن بھی حاصل کریں گے، جس سے تربیتی سیشن کے بعد ان کی ملازمت حاصل کرنے کی صلاحیت کی شرح میں بہتری آئے گی۔
پردھان منتری نیشنل اپرنٹس شپ میلے پر اپنے خیالات کا اظہار کرتے ہوئے، ہنر مندی کی ترقی اور صنعت کاری کی وزارت کے سکریٹری جناب اتل کمار تیواری نے کہا کہ ملک کی ترقی اور نمو کو آگے بڑھانے کے لیے، اپرنٹس شپ ٹریننگ کو ترجیح دی جانی چاہیے تاکہ کام پر مبنی لرننگ اور ایکسپوزر کے مواقع پیدا کرنے میں مدد ملے اور جب وہ ماڈل سیکھ رہے ہوں تو اس کے تحت انہیں وظیفہ بھی دیا جائے ۔ یہ اپرنٹس صنعت کے لیے ایک موقع کے طور پر کام کریں گے ، جہاں وہ صنعت پر مبنی تربیت کے ساتھ عالمی سطح پر تسلیم شدہ سرٹیفکیٹ حاصل کر سکتے ہیں۔ پردھان منتری نیشنل اپرنٹس شپ میلہ ہندوستان کے نوجوانوں کے لیے صنعت سے جڑنے اور متعلقہ اپرنٹس شپ تربیت کے مواقع سے فائدہ اٹھانے کا ایک سنہری موقع ہے۔ مزید برآں، اس میلے کو ان لوگوں کے لیے ڈیزائن کیا گیا ہے جو ہنر/اپ سکل کے خواہاں ہیں اور اپنے کیریئر میں آگے بڑھ رہے ہیں۔
ہر مہینے کے دوسرے پیر کو ملک بھر میں اپرنٹس شپ میلے منعقد ہوتے ہیں۔ ان میلوں میں منتخب افراد کو اپرنٹس شپ کے مواقع فراہم کیے جاتے ہیں جس کے دوران انہیں نئی مہارتیں حاصل کرنے کے لیے حکومتی معیار کے مطابق ماہانہ وظیفہ دیا جاتا ہے۔ اپرنٹس شپ کو ہنر مندی کے فروغ کا سب سے پائیدار ماڈل سمجھا جاتا ہے، اور اس کوا سکل انڈیا مشن کے تحت زبردست فروغ مل رہا ہے۔
حکومت اپرنٹس شپ ٹریننگ کے ذریعہ سالانہ 15 لاکھ نوجوانوں کو تربیت دینے کے لیے کوشاں ہے اور اس مشن کو پورا کرنے کے لیے پی ایم این اے ایم ایک ایسا قدم ہے جس سے اداروں اور نوجوانوں کی شرکت میں اضافہ ہوگا۔ یہ نوجوانوں کو شرکت کرنے والی کمپنیوں میں موجود مختلف مواقع کے بارے میں آگاہی بھی فراہم کر رہا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
4854
(Visitor Counter : 67
یو پی ایس سی
مئی2022 میں یو پی ایس سی کے ذریعہ حتمی شکل دئے گئے بھرتی کے نتائج
مئی 2022 کے دوران یونین پبلک سروس کمیشن کے ذریعہ مندرجہ ذیل بھرتی کے نتائج کو حتمی شکل دی گئی ہے۔تجویز کردہ امیدواروں کو پوسٹ کے ذریعہ انفرادی طور پر مطلع کردیا گیا ہے۔
Click here to see the link
کارپوریٹ امور کی وزارتت
مرکزی کابینہ نے کمپنیز  آرڈیننس 2019 کی مشتہری کی منظوری دی
نئیدہلی۔20؍فروری۔وزیراعظمجنابنریندرمودیکیصدارتمیںہونےوالےمرکزیکابینہکےاجلاسمیںکمپنیز  آرڈیننس 2019 کی مشتہری اور پارلیمنٹ میں اس بل کی جگہ دوسرا بل رکھے جانے کی منظوری دے دی۔ یہ منظوری ،کمپنیز ایکٹ 2013 کے تحت آنے والے جرائم کاجائزہ لینے والی کمیٹی کی سفارشات پر مبنی ہے ، جس کا مقصد کمپنیز ایکٹ 2013 میں شامل کارپوریٹ انتظامیہ اور تعمیل کے نظام کے درمیان موجود خلا کو پُر کرنا ہے اور قانون کی پابندی کرنے والے کارپوریٹ اداروں کو ایز آف ڈوئنگ بزنس کی سہولت فراہم کرانا ہے۔
تفصیلات
کمپنیز  بل 2018 جسے بعد میں کمپنیز  بل 2019 کا دوسرا نام دیا گیا تھا ، وہ بل لوک سبھا میں 20 دسمبر 2018 کو پیش کیا گیا تھا اور لوک سبھا میں غور خوض کے بعد 4جنوری 2019 کو اس کی منظوری دے دی تھی۔ بعدازاں یہ بل راجیہ سبھا کو منظوری کیلئے بھیج دیا گیا تھا لیکن پارلیمنٹ کے سرمائی اجلاس کے دوران ایوان بالا میں اس بل پر غور نہیں کیا جاسکا اور نہ اسے منظور کیا جاسکا۔
اس بل میں پہلے کے آرڈیننسز کے ذریعے دو دفعات سمیت وہ 29 دفعات شامل کی گئی تھیں جن کی مشتہری 2نومبر2018 کو  کی گئی تھی اور 2019 کے آرڈیننس 3 کی منظوری 12 جنوری 2019 کو دی گئی تھی۔
یہ ترامیم چھوٹی تکنیکی اور ضابطے کی غلطیوں کی ذمہ داری عائد کرنے کی ضرورت کے تدارک کے طور پر کی گئی ہیں اور کارپوریٹ انتظامیہ اور نفاذ کرنے والے اداروں کے درمیان موجود خلا کا پتہ لگاکر اسے پُر کرنا بھی ان ترامیم کے مقاصد میں شامل ہے۔ علاوہ ازیں درج ذیل مختلف موضوعات کا بھی اس میں احاطہ کیا گیا ہے۔
- ان 16 چھوٹے موٹے جرائم کی باززمرہ بندی کی جائے گی جو خصوصی عدالتوں میں مقدمات کی غیرضروری بھرمار کو ختم کردیں گے۔
- بعض عمومی کاموں کی این سی ایل ٹی سے مرکزی سرکار کو منتقلی جن میں مالی سال کی تبدیلی کیلئے دی جانے والی درخواستوں اور سرکاری کمپنیوں کو پرائیویٹ کمپنیوں میں تبدیل کیے جانے کی درخواستوں پر عمل آوری شامل ہے۔
- رجسٹرڈ دفاتر کی دیکھ بھال اور رکھ رکھاؤ نہ کرنے اور کاروبار نہ کرنے کی اطلاع نہ دینے کی پاداش میں کمپنیز کے رجسٹر سے نام کے اخراج کیلئے بنیاد تیار کرنا۔
- محصولات عائد کرنے اور ان میں ترمیم کرنے کے سلسلے میں کم مدت والی سخت تجاویز ۔
- ڈائرکٹر کے عہدے پر تقرر سے متعلق پابندیوں کی خلاف ورزی کو نااہل قرار دیے جانے کی بنیاد بنایا جانا۔
اثرات
امید ہے کہ ان تبدیلیوں کی بدولت کارپوریٹ ادارے متعلقہ ضابطوں اور قوانین کی وسیع تر پابندی کریں گے جن میں خصوصی عدالتوں اور خصوصی این سی ایل ٹی اداروں کی عدم مزاحمت شامل ہے جس کی بدولت متعلقہ قانون کا مؤثر نفاذ کیا جاسکے گا۔
موجودہ اعداد وشمار شاہد ہے کہ بیشتر شروع کیے جانے والے / زیر التوا معاملات مالیاتی گوشوارہ نہ جمع کرانے اور سالانہ ریٹرن نہ داخل کرنے جیسے ضابطہ شکنی کے معاملات سے تعلق رکھتے ہیں۔ یہ محسوس کیا گیا کہ اگر ان خلا ف ورزیوں کی بازضابطہ بندی کردی جائے اور ان پر ایک اندرون خانہ نظام کے تحت مالیاتی جرمانے کی ادائیگی کی شکل میں عمل آوری کے نتیجے میں خصوصی عدالتوں پر مسلط مقدمات کا بار بڑی حد تک کم ہوجائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ س ش۔ع ن
U-1103
(Visitor Counter : 56
خواتین اور بچوں کی ترقیات کی وزارت
پی ایم کیئرز ان بچوں کی مدد کے لیے آگے آیا جنہوں نے وبائی امراض میں اپنے والدین کو کھو دیا: وزیر مملکت وی مرلی دھرن نے ترواننت پورم میں فوائد تقسیم کیے
وزیر مملکت برائے امورخارجہ جناب وی مرلی دھرن نے آج ترواننت پورم ضلع کے سول اسٹیشن میں منعقدہ ایک تقریب میں اہل بچوں میں پی ایم کیئرز فار چلڈرن کے تحت فوائد تقسیم کیے۔کووڈ وباکے دوران اپنے والدین کو کھونے والےضلع کے 11 بچوں نے وزیرمملکت سے فوائدحاصل کیے ۔ ان میں سے آٹھ کی عمریں 18 سال سے کم ہیں۔ وزیر اعظم نریندر مودی کے پیغام کے ساتھ ایک خط، مالی فوائد کے لیے پی ایم کیئرز اکاؤنٹ کی ایک پاس بک،حفظان صحت کو یقینی بنانے اور مفت علاج کے لیے ایک ہیلتھ کارڈ اور تعلیمی وظائف بچوں میں تقسیم کیے گئے۔ کیرالہ کے کل 112 بچے امداد حاصل کر رہے ہیں۔ ضلع کلکٹر اس موقع پرمحترمہ نوجوت سنگھ کھوسہ بھی موجود تھیں ۔
وزارت دفاع
یو ایس این سالویج اور دھماکہ خیز مواد کو ضائع کرنے کی مشق - سالویکس
بھارتی بحریہ – امریکی بحریہ  سالویج اینڈ ایکسپلوسیو آرڈیننس ڈسپوزل  مشق،سالویکس کا ساتواں ایڈیشن 26 جون سے 06 جولائی 23 کو کوچی میں منعقدکیا گیا۔بھارتی بحریہ یعنی آئی این اورامریکی بحریہ یعنی یو ایس این 2005 سے مشترکہ سالویج اور ای او ڈی مشقوں میں حصہ لے رہی ہیں۔مذکورہ مشق میں دونوں ملکوں کی بحری افواج نے شرکت کی جس میں بحری جہاز آئی این ایس نرکشک- اور یو ایس این ایس سیلور کے علاوہ ماہرغوطہ خوروں اورای او ڈی کی ٹیمیں شامل تھیں۔
10 دنوں پر محیط، دونوں ممالک کی غوطہ خور ٹیموں نے میری ٹائم سالویج پر تجربات کا تبادلہ کیا اور زمین کے ساتھ ساتھ سمندر میں ای او ڈی کارروائیوں کےمختلف پہلوؤں میں مل کر تربیت حاصل کی۔سیلویکس نے مشترکہ تربیتی مشقوں کا انعقاد بھی دیکھا جس میں باہمی تعاون، ہم آہنگی کو بڑھانے اور میری ٹائم سالویج اورای او ڈی آپریشنز میں باہمی طور پر بہترین طریقوں سے فائدہ اٹھایا گیا۔
آپریشنل شرائط پر تعمیری مشغولیت نے غورطہ خور ٹیموں کی مہارتوں کو کئی متنوع شعبوں میں بڑھایا گیا جس میں بارودی سرنگوں کا پتہ لگانا اور نیوٹرلائزیشن، ملبے کی جگہ اور بچاؤ سے متعلق کارروائیاں شامل ہیں۔
وزارتِ تعلیم
ایچ آر ڈی وزارت کی طرف سے عام اطلاع
نئی دہلی،26جولائی2019؍عام عوام کو یہ اطلاع دی جاتی ہے کہ وزارت برائے فروغ انسانی وسائل کے نوٹس میں یہ آیا ہے کہ ‘‘بورڈ آف ہائر سیکنڈری ایجوکیشن، دہلی’’کے نام سے چل رہا ایک ادارہ مورخہ 29 جون 2009ء کے خط نمبر 1812؍2009؍ایس کے ٹی؍1 اور مورخہ 26 اپریل 2013ء کے ڈی او خط نمبر 5-3؍2013؍اسکول-3کے توسط سے اس وزارت کے ذریعے ایک تسلیم شدہ بورڈ آف ایجوکیشن ہونے کا دعویٰ کررہا ہے۔اس وزارت کے متعلقہ ریکارڈوں کی جانچ کرنے پر یہ پایاگیا ہے کہ اس وزارت کے ذریعے اس طرح کے نام نہاد بورڈ آف ہائر سیکنڈری ایجوکیشن ، دہلی کے حق میں ایسا کوئی خط جاری نہیں کیا گیا ہے۔چنانچہ یہ دونوں خطوط مکمل طورپر نقلی اور فرضی ہیں۔ مزید برآں یہ وضاحت کی جاتی ہے کہ وزارت نے مبینہ ادارے بورڈ آف ہائر سیکنڈری ایجوکیشن، دہلی کو منظوری دینے کے سلسلے میں کوئی بھی خط چاہے جو ہوکبھی جاری نہیں کیا ہے۔
دہلی ڈائریکٹوریٹ آف ایجوکیشن دہلی ایڈمنسٹریشن ریزولوشن نمبر ایف 32؍62-ایجوکیشن مورخہ 30 جون 1962ء کے ذریعے مذکورہ ادارہ یعنی بورڈ آف ہائر سیکنڈری ایجوکیشن، دہلی مورخہ یکم جولائی 1962ء سےتحلیل ہو گیا ہے۔چنانچہ بورڈ آف ہائر سیکنڈری ایجوکیشن، دہلی اپنی منظوری کے حوالے سے اگرکوئی دوسرا دستاویز پیش کرتا ہے تو اسے فرضی مانا جائے اورمتعلقہ تنظیم ؍وزارت سے دستاویزوں کی صداقت کی پہلے تصدیق کرائی جائے۔
عام عوام ، تمام لوگوں ، ان کے والدین اور دیگر تمام حصے داروں کو یہ مشورہ دیا جاتا ہے کہ وہ مذکورہ بالا حقائق کو دھیان میں رکھیں اور اس کے مطابق فیصلہ کریں۔
سٹرک ٹرانسپورٹ اور شاہراہوں کی وزارت
قومی شاہراہوں پر پیدل چلنے والوں کی حفاظت
یہ اطلاع سڑک ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک تحریری جواب میں دی کہ قومی شاہراہوں کی تعمیر اور دیکھ بھال متعلقہ انڈین روڈز کانگریس کوڈز/مینوئلز، وزارت کے رہنما خطوط، متعلقہ بین الاقوامی ضابطوں اور صنعت کے اچھے طور طریقوں کے مطابق کی جاتی ہے۔ وزارت سڑک کی حفاظت کو خاص طور پر پیدل چلنے والوں کی حفاظت کو اولین ترجیح دیتی ہے۔ آئی آر سی -103: 2022 کیپشن "پیدل چلنے والوں کی سہولیات کے لئے رہنما خطوط" پیدل چلنے والوں کی سہولیات کی مختلف دفعات کو متعین کرتا ہے جیسے اٹھے ہوئے فٹ پاتھ، پیدل چلنے والوں کے محافظ سلاخوں کی قطار، سینٹرل میڈین ریلنگ وغیرہ۔ آئی آر سی ایس پی- 2011 کیپشن ‘‘اسٹیل پیڈسٹرین برجز کے لیے رہنما خطوط’’ اسٹیل پیڈسٹرین فٹ اوور پلوں پر مختلف رہنما خطوط متعین کرتا ہے۔آئی آر سی 99: 2018 کا عنوان ہے‘‘شہری اور دیہی علاقوں میں ٹریفک کو پرسکون کرنے کے اقدامات کے لیے رہنما خطوط’’ اس میں ٹریفک کو پرسکون کرنے کے مختلف اقدامات شامل ہیں جن میں پیدل چلنے والوں کی کراسنگ، رمبل سٹرپس وغیرہ شامل ہیں۔ اس کے علاوہ وزارت پیدل چلنے والوں کی حفاظت سمیت مختلف حفاظتی پہلوؤں پر سرکلر جاری کرتی ہے، مثال کے طور پر، وزارت کا سرکلر مورخہ17 جون2015۔یہ سرکلر اور آئی آر سی کوڈ دستیاب زمین کے اندر آمدو رفت کی سطح اور دیگر رکاوٹوں کی بنیاد پر قومی شاہراہوں کے ڈیزائن اور تعمیر میں پیش نظر رکھے جاتے ہیں۔
فٹ اوور برجز اور انڈر پاسز عام طور پر ہائی وے ڈویلپمنٹ پروجیکٹس کے حصے کے طور پر بنائے جاتے ہیں اور بعض صورتوں میں مخصوص قسم کے فٹ اوور برج پروجیکٹس اور انڈر پاسز کے طور پر منظور کیے جاتے ہیں۔ قومی شاہراہوں کی ترقی کے لیے فنڈز ریاست کے لحاظ سے مختص کیے جاتے ہیں نہ کہ پروجیکٹ کے لحاظ سے۔ پچھلے دو سالوں اور رواں سال کے دوران منظور کیے گئے فٹ اوور پلوں اور انڈر پاسوں کی تفصیلات، ریاست/ مرکز کے زیر انتظام ریاستوں بشمول ریاست ہریانہ، ضمیمہ1 میں شامل ہیں۔
2019 سے سرسا کے پارلیمانی حلقہ میں مجوزہ/ زیر تعمیر قومی شاہراہوں پر فٹ اوور برجز/انڈر پاسز کی تفصیلات ضمیمہ II میں ہیں۔
ضمیمہ-1
ضمیمہ ‘‘قومی شاہراہوں پر پیدل چلنے والوں کی حفاظت’’
|
|
ریاست
|
|
ایف او بیز
|
|
انڈر پاس
|
|
تعداد
|
|
منظور شدہ رقم
|
|
تعداد
|
|
منظور شدہ رقم
|
|
ہریانہ
|
|
8
|
|
8.2
|
|
7
|
|
110
|
|
راجستھان
|
|
-
|
|
-
|
|
1
|
|
28.67
|
|
ہماچل پردیش
|
|
1
|
|
1.32
|
|
-
|
|
-
|
|
پنجاب
|
|
15
|
|
13.50
|
|
5
|
|
26
|
|
تملناڈو
|
|
3
|
|
5.52
|
|
-
|
|
-
|
|
تلنگانہ
|
|
5
|
|
17.36
|
|
1
|
|
21.16
|
|
مہاراشٹر
|
|
-
|
|
-
|
|
1
|
|
28.69
|
|
مدھیہ پردیش
|
|
-
|
|
-
|
|
1
|
|
14.58
ضمیمہ- II
ضمیمہ ‘‘قومی شاہراہوں پر پیدل چلنے والوں کی حفاظت’’
|
|
نمبرشمار
|
|
حلقہ
|
|
ایف او بیز مجوزہ/2019 سے زیر تعمیر
|
|
انڈر پاس مجوزہ / سے2019 زیرتعمیر
|
|
تعداد
|
|
منظور شدہ رقم
|
|
تعداد
|
|
منطور شدہ رقم
|
|
1
|
|
سرسا حلقہ ہریانہ
|
|
0
|
|
0
|
|
5 نمبر این ایچ9، ضلع فتح آباد کےحصار ڈیباولی سیکشن پر
کراک ہیری گاؤں، بدوپال گاؤں،دھنگر گاؤں، ہنسپور گاؤں، دریا پور گاؤں
|
|
93
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 219.04 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.10 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 27,374 ہے
گذشتہ 24 گھنٹوں میں 1,957 نئے معاملات سامنے آئے
شفایابی کی شرح فی الحال 98.75 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.27 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 219.04کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.10 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10415272
|
|
دوسری خوراک
|
|
10119562
|
|
احتیاطی خوراک
|
|
7044623
|
|
صف اول کے کارکنان
|
|
پہلی خوراک
|
|
18436952
|
|
دوسری خوراک
|
|
17717768
|
|
احتیاطی خوراک
|
|
13692661
|
|
12 سے 14 سال کی عمر کا گروپ
|
|
پہلی خوراک
|
|
41083298
|
|
دوسری خوراک
|
|
31943005
|
|
15 سے 18 برس کی عمر کے گروپ کے افراد
|
|
پہلی خوراک
|
|
61966450
|
|
دوسری خوراک
|
|
53171570
|
|
18سے44برس کی عمرکےگروپ کےافراد
|
|
پہلی خوراک
|
|
561337661
|
|
دوسری خوراک
|
|
516006441
|
|
احتیاطی خوراک
|
|
98062486
|
|
45 سے 59 برس کی عمر کے گروپ کے افراد
|
|
پہلی خوراک
|
|
204038542
|
|
دوسری خوراک
|
|
197013462
|
|
احتیاطی خوراک
|
|
49728065
|
|
60 سال سے زیادہ عمرکےافراد
|
|
پہلی خوراک
|
|
127674684
|
|
دوسری خوراک
|
|
123176836
|
|
احتیاطی خوراک
|
|
47846882
|
|
احتیاطی خوراک
|
|
21,63,74,717
|
|
کل تعداد
|
|
2,19,04,76,220
ہندوستان میں زیرعلاج مریضوں کی تعداد آج 27,374 ہوگئی جو ملک کے مجموعی پازیٹو معاملات کا 0.06 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.75 فیصد ہے۔گزشتہ 24 گھنٹوں کے دوران 2,654 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,40,60,198ہے۔
گزشتہ 24 گھنٹوں کے دوران 1,957 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 2,76,125 ٹیسٹ انجام دیئے گئے۔ ہندوستان میں اس وقت تک مجموعی طور پر 89.73 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.21 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 0.71 فیصد درج کی گئی ہے۔